CELEX: C2004/106/137
Language: el
Date: 2004-04-30 00:00:00
Title: Υπόθεση Τ-28/04: Προσφυγήτης Mülhens GmbH & Co. KG κατάτου Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα,σχέδια και υποδείγματα) που ασκήθηκε στις 22 Ιανουαρίου2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/67
            
         Προσφυγή της Mülhens GmbH & Co. KG κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 22 Ιανουαρίου 2004
   (Υπόθεση Τ-28/04)
   (2004/C 106/137)
   Η γλώσσα διαδικασίας θα καθορισθεί βάσει του άρθρου 131, παράγραφος 2, του Κανονισμού Διαδικασίας Γλώσσα στην οποία έχει συνταχθεί η προσφυγή: η γερμανική
   Η Mülhens GmbH & Co. KG, Κολωνία (Γερμανία), εκπροσωπούμενη από τον δικηγόρο T. Schulte-Beckhausen, άσκησε στις 22 Ιανουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου εναρμονίσεως στο πλαίσιο της εσωτερικής αγοράς (εμπορικά σήματα σχέδια και υποδείγματα).
   Λοιποί διάδικοι ενώπιον του τμήματος προσφυγών ήταν οι Mirco Cara, Trezzano Sul Naviglio(Μιλάνο)Ιταλία.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου εναρμονίσεως στο πλαίσιο της εσωτερικής αγοράς της 20ης Νοεμβρίου 2003 που εκδόθηκε στο πλαίσιο της διαδικασίας R 10/2003-1,
            
         
               —
            
            
               να καταδικάσει το καθού στα δικαστικά έξοδα της προσφεύγουσας.
            
         Λόγοι ακυρώσεως και κύρια επιχειρήματα:
   
               Αιτών την καταχώριση κοινοτικού σήματος:
            
            
               Ο Mirco Cara
            
         
               Σήμα προς καταχώριση:
            
            
               Το εικονιστικό σήμα «TOSKALEATHER» για προϊόντα των κατηγοριών 16, 18 και 25(μεταξύ άλλων βιβλία, τσάντες, σάκες, καθώς και πάσης φύσεως είδη ρουχισμού για άνδρες, γυναίκες και παιδία)-Αριθμός αιτήσεως καταχωρίσεως 1 079 888
            
         
               Δικαιούχος του κατά τη διαδικασία της ανακοπής αντιταχθέντος σήματος ή διακριτικού γνωρίσματος:
            
            
               Η προσφεύγουσα
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το γερμανικό λεκτικό σήμα «TOSCA» για είδη αρωματοποιίας(μεταξύ άλλων «Parfum», «Eau de Toilette» και «Eau de Parfum pour Femmes»)
            
         
               Απόφαση του τμήματος ανακοπών:
            
            
               Η ανακοπή έγινε δεκτή ως προς τα προϊόντα της κατηγορίας 25. Κατά τα λοιπά, η ανακοπή απορρίφθηκε.
            
         
               Απόφαση του τμήματος προσφύγων:
            
            
               Απόρριψη της προσφυγής της προσφεύγουσας.
            
         
               Λόγοι ακυρώσεως:
            
            
               
                           —
                        
                        
                           Η ανακοπή που στηρίζεται στο παγκοίνως γνωστό σήμα είναι βάσιμη σύμφωνα με το άρθρο 8, παράγραφος 1, στοιχείο β, του κανονισμού (ΕΚ) 40/94  (1).
                        
                     
                           —
                        
                        
                           Υπάρχει κίνδυνος συγχύσεως μεταξύ των συγκρινόμενων σημείων.
                        
                     
                           —
                        
                        
                           Τα συγκρινόμενα σημεία παρουσιάζουν ομοιότητες.
                        
                     
                           —
                        
                        
                           Στην περίπτωση του παγκοίνως γνωστού σήματος που αντιτάσσεται με την ανακοπή πρόκειται για ένα σήμα που χαίρει φήμης κατά την έννοια του άρθρου 8, παράγραφος 5, του κανονισμού (ΕΚ) 40/94.
                        
                     
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).